Diari Oficial de la Generalitat Valenciana


Sumari del DOGV 2367, del 17-10-1994 (1994/832676)

ORDRE de 8 de setembre de 1994, de la Conselleria d'Educació i Ciència, per la qual s'autoritza per a fer ensenyaments de música de grau elemental als centres privats que s'indiquen en l'annex.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/08/(4)/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832676


Data del document
:   08-09-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 8 de setembre de 1994, de la Conselleria d'Educació i Ciència, per la qual s'autoritza per a fer ensenyaments de música de grau elemental als centres privats que s'indiquen en l'annex. [94/6490]  
Examinats els expedients incoats a instància dels titulars dels centres que es detallen en l'annex, en sol·licitud per a fer ensenyaments de música de grau elemental.  
Atés que tots els centres estan classificats com a centres no oficials reconeguts d'ensenyaments de música de grau elemental.  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril) pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.  
Atés que dels informes inclosos als expedients es dedueix que els centres compleixen els requisits establerts en la disposició transitòria segona de l'esmentat Reial Decret 389/1992 de 15 d'abril, per tal d'accedir al que sol·liciten.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar a cadascun dels centres arreplegats en l'annex per a impartir ensenyaments de música de grau elemental amb les especialitats i número de llocs escolars que s'hi especifiquen.  
Aquesta autorització produirà efectes des de l'inici del curs acadèmic 1994/95.  
Segon  
Els centres esmentats gaudiran de plenes competències acadèmiques en totes les matèries corresponents al nou sistema educatiu que s'autoritzen.  
Tercer  
En relació als ensenyaments del pla que s'extingeix i d'acord amb el calendari vigent d'aplicació del nou sistema educatiu, els centres gaudiran així mateix de plenes facultats acadèmiques per a impartir les assignatures de grau elemental que s'especifiquen.  
Quart  
Sense perjudici d'allò establert als apartats anteriors, cada centre de l'annex queda adscrit, a efectes purament administratius, al centre oficial de música de titularitat de la Conselleria d'Educació i Ciència que s'hi especifica.  
Cinquè  
Qualsevol modificació dels termes d'aquesta ordre requerirà la preceptiva autorització de l'administració educativa.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 8 de setembre de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
- Titular del centre: Sociedad Cooperativa Valenciana de EnseÑanza Vivaldi.  
- Domicili: travesia de Bellver, s/n.  
- Localitat: Castelló de la Plana. Província: Castelló  
- Denominació Específica: Cooperativa de EnseÑanza Vivaldi.  
- Codi: 19178635.  
- Ensenyaments que s'hi autoritzen: grau elemental de música; Piano, Cor, Guitarra, Flauta, Oboè, Clarinet i Saxòfon.  
Així mateix el centre gaudirà de plenes competències acadèmiques per a impartir les següents assignatures de grau elemental corresponents al pla d'estudis que s'extingeix: Solfeig i Teoria de la música, Conjunt Coral, Piano, Flauta, Oboè, Clarinet, Saxòfon i Guitarra.  
- Número total de llocs escolars autoritzats: 90  
- Centre al que s'adscriu: Conservatori Professional de Música de Catelló de la Plana (Codi 38817898).  
- Titular del centre: Aurora Sáez Vila  
- Domicili: carrer de l'Almirall Cadarso, 9  
- Localitat: Valencia. Província: València  
- Denominació específica: Aurora I  
- Codi: 77861551  
- Ensenyaments que s'hi autoritzen: grau elemental de música; Piano, Cor, Guitarra, Flauta, Clarinet, Saxòfon, Trompeta, Viola, Violí i Violoncel.  
Així mateix, el centre gaudirà de plenes competències acadèmiques per a impartir les següents assignatures de grau elemental corresponents al pla d'estudis que s'extingeix: Solfeig i Teoria de la Música, Conjunt Coral, Piano, Guitarra, Violí i Cant.  
- Número total de llocs escolars autoritzats: 80  
- Centre al que s'adscriu: Conservatori Superior de Música Joaquín Rodrigo (codi 63637359).


Còpia Permalink ELI